ជូនចំពោះ៖ ឯកត្តបុគ្គល និងក្រុមគ្រួសារ ​DDS

មកពី៖ ស្នងការ​ Jane F. Ryder

កាលបរិច្ឆេទ៖ 4/14/2020

ប្រធានបទ៖ បច្ចុប្បន្នភាពអំពីវីរុសកូរ៉ូណា​សម្រាប់ឯកត្តបុគ្គល​ និងក្រុម​គ្រួសារ​

ជូនចំពោះ​សហគមន៍ DDS៖

ខ្ញុំចង់​ផ្តល់ជូនបច្ចុប្បន្នភាព​អំពីការឆ្លើយតប​របស់​ក្រសួង​សេវា​អភិវឌ្ឍ (DDS) ទៅនឹង​ជម្ងឺ COVID-19 គិតត្រឹម ថ្ងៃអង្គារ ទី 14 ខែមេសា។

ដោយយើង​ចាត់ចែងដោះស្រាយ​ជាមួយ​វិបត្តិ​​ដែលមិនធា្លប់មាន​​ពីមុនមក យើង​កំពុងធ្វើការ​ដោយគ្មានការនឿយហត់​ដើម្បីគាំទ្រ​​ឯកត្ត​បុគ្គល និងក្រុមគ្រួសារ​ទាំងអស់​​នៅក្នុងសហគមន៍ DDS។ ភាពថប់បារម្ភ ភាពមិនច្បាស់លាស់ និង​ភាពធ្ងន់ធ្ងរ​នៃ​វីរុសនេះ​អា​ចហាក់ដូចជាលើសលុបណាស់។ នៅក្នុងវិបត្តិ​សុខភាពសាធារណៈដែលវិវត្តយ៉ាងរហ័សនេះ​ ដោយសារមជ្ឈមណ្ឌល​គ្រប់គ្រង និង​បង្ការ​ជម្ងឺ​ និង​ក្រសួង​សុខាភិបាល​សាធារណៈធ្វើបច្ចុប្បន្នភាពការណែនាំ​របស់ពួក​គេ​ យើងក៏កំពុងតែ​កែតម្រូវ​ការណែនាំ​របស់យើង​ដើម្បី​ឆ្លើយតបឲ្យបាន ឬឲ្យបានលើស​ពីបទដ្ឋានរបស់ពួក​គេ​។​ អ្នកសម្របសម្រួល​សេវាយើង​​នៅប្រចាំការ ហើយនឹង​បន្ត​ទាក់ទង។​ យើងកំពុងធ្វើការ​ជាមួយមជ្ឈមណ្ឌល​គាំទ្រ​ក្រុមគ្រួសារ ដើម្បីជួយ​​ក្រុមគ្រួសារ​នៅក្នុងការផ្តល់ជូន​ធនធាន​ដែលអ្នកត្រូវការ​ដើម្បីរក្សា​​អ្នកជាទីស្រឡាញ់របស់អ្នកឲ្យមានសុវត្ថិភាព។​ យើងកំពុងគាំទ្រ​បុគ្គលិកថែទាំផ្ទាល់​របស់យើង ជាវីរបុរសអស្ចារ្យដែល​មិន​មានគេលើកសរសើរ ដែលបន្ត​ធ្វើបាន​ល្អលើស និង​ហួសនៅក្នុងការធានាឲ្យប្រាកដថា​អ្នកជាទីស្រឡាញ់របស់អ្នក - គឺកូនប្រុស កូនស្រី បងប្អូនប្រុស បងប្អូនស្រីរបស់អ្នក - នៅតែមាន​សុវត្ថិភាព។​ ​​

យើងរំពឹង​ថា​ប៉ុន្មានសប្តាហ៍បន្ទាប់នឹង​មានភាព​ប្រឈមដែលត្រូវតែជំ​នះសម្រាប់យើងទាំងអស់គ្នា។​​ ខ្ញុំដឹងថា​​អ្នកម្នាក់ៗ​កំពុងមានអារម្មណ៍​ដឹង​ពីផលប៉ះពាល់ដោយសារជម្ងឺ COVID-19 នៅគ្រប់ទិដ្ឋភាពទាំងអស់នៃជីវិតរបស់អ្នក រួមមាន​ការ​ងារ ក្រុមគ្រួសារ និង​មិត្តភក្តិរបស់អ្នក។​​ DDS ប្តេជ្ញាចិត្ត​​ធ្វើការជាមួយអ្នក និង​គាំទ្រអ្នក​ និង​អ្នកជាទីស្រឡាញ់របស់អ្នកក្នុងអំឡុង​ពេលដ៏ពិបាកនេះ​។​

ការិយាល័យតំបន់របស់អ្នកគឺជា​ចំណុចទំនាក់ទំនង​បឋម​របស់​ DDS សម្រាប់អ្នកទាក់ទងនឹងសេវា និង​ជំនួយគាំទ្រ​បន្ត ហើយនឹង​នៅតែទាក់ទង​ជាមួយអ្នក​ដើម្បីជួយ​សម្រាលបន្ធូរបន្ថយបញ្ហារំខានណាមួយ និង​ធានា​​​ឲ្យ​បានថា​តម្រូវការ​ត្រូវបានដោះស្រាយ។​​

យើងនឹង​បន្ត​ធ្វើបច្ចុប្បន្នភាព គេហទំព័រ​ធនធាន និងជំនួយ​គាំទ្រ​ជម្ងឺ COVID-19 របស់ DDS និងបណ្តាញទំនាក់ទំនងសង្គម​នៅពេល​ដែល​មានព័ត៌មានអាចរកបាន​។ សូមទាក់ទងការិយាល័យ​តំបន់របស់អ្នកជាមួយនឹង​សំណួរ​ចំពោះ​មុខភ្លាមៗ​ ឬសម្រាប់ជំនួយ។​

សូមអរគុណ

Jane F. Ryder

ស្នងការ

នាយកដ្ធាន​សេវាអភិវឌ្ឍ

**ការធ្វើតេស្តទូរសព្ទចល័ត​**

ការធ្វើតេស្តចល័តពេលនេះមានហើយសម្រាប់​និវេសនជន និង​បុគ្គលិកនៅក្នុង​កម្មវិធី​លំនៅដ្ឋាន​ដែល​ត្រូវបានប្រតិបត្តិការ​ដោយ​រដ្ឋ ឬ​ប្រតិបត្តិការ​ដោយអ្នកផ្តល់សេវារបស់ DDS តាមរយៈ​ភាពជាដៃគូជាមួយ​ Fallon Ambulance និង MassHealth។​ ការធ្វើតេស្តចល័តបានចាប់ផ្តើម​នៅ​សប្តាហ៍​កន្លងទៅនេះ ដោយ​ចាប់ផ្តើម​ជាមួយ​​ទីកន្លែងស្ថាប័នរបស់យើង​នៅ Hogan និង Wrentham និង​ផ្ទះដែលបុគ្គលកំពុងបង្ហាញ​រោគសញ្ញា ឬ​និវេ​សនជន ឬបុគ្គលិក​ដែល​ត្រូវបានបញ្ជាក់ថាមាន​ករណីឆ្លងជម្ងឺ​ COVID-19 ពិតប្រាកដ។​

**ការណែនាំ​របស់កម្មវិធី​និវេសនដ្ឋាន​របស់ DDS​ ដែលបានធ្វើ​បច្ចុប្បន្នភាព**

DDS បានចេញការណែនាំ​ដែលបានធ្វើបច្ចុប្បន្នភាព​សម្រាប់​កម្មវិធី​និវេសនដ្ឋាន​។ ការណែនាំនេះ​គោរពតាម​អនុសាសន៍ណែនាំចុងក្រោយ​បំផុត​មកពី​ក្រសួង​សុខាភិបាលសាធារណៈ (DPH) នៃរដ្ឋ Massachusetts ហើយរួមមាន​បច្ចុប្បន្នភាពគោលនយោបាយ​ និងពិធី​សារសំខាន់​ទាក់ទងនឹង៖

* តើជម្ងឺ COVID-19 ជាអ្វី ហើយវារីករាលដាលដោយរបៀបណា។​​
* ការដាក់កំហិត​​លើភ្ញៀវ​មកលេង​។​
* ការស្កេនពិនិត្យបុគ្គលិក។​
* ពិធីសារ​ម៉ាសមុខ​។​
* ការធ្វើតេស្តចល័ត​។​
* ការរាយការណ៍ពីករណីវិជ្ជមាន​ទៅកាន់ DDS។​
* ការថែទាំនៅនឹងកន្លែង។​
* ការផ្ទេរ​និវេសនជនទៅកាន់ទីកន្លែងផ្សេង​​។​
* សម្ភារៈបរិក្ខារ​ការពារ​ខ្លួន (PPE)
* ការសម្អាត និង​ការ​សម្អាត​ស៊ីជម្រៅ។​

សម្រាប់ព័ត៌មានបន្ថែម​ទៀត​ សូមមើលការណែនាំដែលបានធ្វើបច្ចុប្បន្នភាពពេញលេញនៅទីនេះ៖

<https://www.mass.gov/doc/dds-residential-program-guidance-dds-updated-april-13/download>

**ម៉ាស​មុខ​**

ដើម្បីបង្ការការរីករាលដាល​នៃជម្ងឺ COVID-19 បុគ្គលិក​ពេល​នេះ​ត្រូវបានតម្រូវឲ្យពាក់ម៉ាសមុខ រួមមាន​ម៉ាស​​មុខ​ធ្វើពីក្រណាត់ ប្រសិនបើ​ PPE​ ដែលត្រូវបានគេអនុម័ត​​មិន​មានទេ។​ ប្រសិនបើអ្នកជាទីស្រលាញ់របស់អ្នក​មានករណីវិជ្ជមាន​នៃជម្ងឺ COVID-19 ពួកគេអាចនឹង​ត្រូវបានស្នើសុំ​ឲ្យពាក់ម៉ាសមុខ ប្រ​សិនបើពួកគេអាចធ្វើ​ដូច្នេះ​បានដោយមាន ឬដោយគ្មាន​​ការដាក់​ពួកគេ​ឲ្យប្រឈមនឹងហានិភ័យ​ ដូចជា​ការពិបាក​ដកដង្ហើមជាដើម​។​

**មជ្ឈមណ្ឌល​ជាសះស្បើយពីជម្ងឺ COVID-19**

នៅក្នុងកិច្ចប្រឹងប្រែង​ដើម្បីការពារ​ឲ្យបានប្រសើរបំផុតដល់បុគ្គល​ដែល​ត្រូវបាន​បម្រើដោយ DDS​ និងបុគ្គលិក​ថែទាំដោយផ្ទាល់​របស់​យើង យើងកំពុងតែបើកមជ្ឈមណ្ឌលដាក់ដាច់ដោយឡែក និងជាសះស្បើយសម្រាប់ជម្ងឺ ​ COVID-19 នៅ​ស្ថាប័ន​បី​នៃ​​ស្ថាប័ន​ DDS​ របស់យើង។ ទីកន្លែងទាំងនេះ​នឹង​ត្រូវបានត្រៀមទុកសម្រាប់បុគ្គល​ DDS ដែល​មានតេស្តវិជ្ជមាន​សម្រាប់ជម្ងឺ COVID-19 ហើយ​មិនអាច​នៅដោយឡែកតែឯង​យ៉ាងមានសុវត្ថិភាពនៅផ្ទះ។​ អ្នកផ្តល់សេវាជាច្រើនក្នុងចំណោមអ្នកផ្តល់សេវារបស់​យើង​ក៏កំពុងតែបង្កើតទីកន្លែងលំនៅដ្ឋាន​ផ្សេងទៀតសម្រាប់​ពេល​អាសន្ន​ ​ ហើយនឹង​ប្រាស្រ័យទាក់ទង​ជាមួយអ្នកជាមុន​ ប្រសិនបើ​បញ្ហានេះត្រូវបានគេផ្ដល់អនុសាសន៍​សម្រាប់​អ្នកជាទី​ស្រឡាញ់របស់អ្នក​។​

**សុខភាព**

ប្រសិនបើអ្នក ឬនរណាម្នាក់​នៅក្នុងក្រុមគ្រួសារ​របស់អ្នក​មានរោគ​សញ្ញា​ឈឺ (គ្រុនក្តៅ ក្អក ឬពិបាកដកដង្ហើម) ឬ​ប៉ះពាល់​ជាសក្តានុពលទៅនឹង​វីរុស COVID-19 សូមអនុវត្តតាមវិធានទាំងនេះ៖

* ពិនិត្យរោគសញ្ញារបស់អ្នកតាមអនឡាញ ៖[buoy.com/mass](http://buoy.com/mass)
* ទាក់ទង​គ្រូពេទ្យថែទាំសុខភាពបឋម​របស់អ្នក ហើយអនុវត្តតាមការណែនាំរបស់ពួកគេ​។​
* ទាក់ទង​ខ្សែបណ្តាញទូរសព្ទ​ផ្នែកអេពីដេមីសាស្ត្រ DPH នៃរដ្ឋ Massachusetts ៖ (617) 983-6800។

សម្រាប់ព័ត៌មានចុងក្រោយបំផុត​ស្តីពី COVID-19 សូមទូរ​សព្ទទៅកាន់​លេខ 2-1-1 ឬចូលមើល​គេហទំព័រ៖ [mass.gov/covid19](http://mass.gov/covid19)

**គណៈកម្មការ​ការពារ​ជនពិការ (DPPC)**

ដើម្បីរាយការណ៍ពី​ការសង្ស័យ​នូវ​ការ​បំពាន​ផ្លូវកាយ ផ្លូវអារម្មណ៍ និង​ផ្លូវភេទ​ ឬការមិនយកចិត្តទុកដាក់​លើមនុស្សដែលមានពិការ​ភាព សូមទាក់ទងខ្សែទូរសព្ទ​ទាន់ហេតុការណ៍​ពេញ 24 ម៉ោង​​របស់​ DPPC៖

* 1-800-426-9009
* 1-888-822-0350 (TTY)

**ជំនួយគាំទ្រ​ក្រុមគ្រួសារ​**

មជ្ឈមណ្ឌល​ជំនួយគាំទ្រក្រុមគ្រួសារ​​ ដែលត្រូវបាន​ផ្តល់​មូលនិធិដោយ DDS នៅទីនេះ​ ដើម្បីជួយគាំទ្រ​អ្នកឲ្យឆ្លងកាត់​វិបត្តិនេះ ហើយអាច​ជា​ប្រភព​សម្រាប់​ជំនួយគាំទ្រ​ពេលអាសន្ន និង​ព័ត៌មានអំពី​ធនធានក្នុងមូលដ្ឋាន​។​​ សូមទាក់ទងការិយាល័យតំបន់របស់ DDS របស់អ្នក ​ប្រសិនបើ​អ្នក​ត្រូវការ​ជំនួយក្នុងការទាក់ទង​​ជាមួយមជ្ឈមណ្ឌល​​ជំ​នួយគាំទ្រ​ក្រុមគ្រួសារ​ក្នុងមូលដ្ឋានរបស់អ្នក​។​​

**រឿងរ៉ាវ​បច្ចេកវិទ្យាជំនួយ ​**

DDS ចង់បង្ហាញរំលេចនូវ​រឿងរ៉ាវនៃ​ភាព​ជោគ​​ជ័យជាមួយ​បច្ចេកវិទ្យា​ជំនួយ ដូច្នេះ​អ្នកដទៃ​ផ្សេង​ទៀត​អាច​នឹង​ឃើញការ​ប្រើប្រាស់​ និង​អត្ថប្រយោជន៍​នៃ​ឧប​ករណ៍​ទាំងនេះ​។​ ប្រសិនបើអ្នក​បានជោគជ័យដោយសារការប្រើប្រាស់​បច្ចេកវិទ្យាជំនួយ ​ ដូច​ជា​​ថេប្លិត​ ជំនួយការសំឡេង វេជ្ជសាស្ត្រពីចម្ងាយ ឬ​សេ​វាពីចម្ងាយ​ សូមឲ្យយើង​ដឹង។​ ទាក់ទង​គ្នា​នៅលើ Facebook, Twitter និង​ Instagram @DDSmass ដើម្បីចែករំលែក​រឿងរ៉ាវរបស់អ្នក​។​